
ДОГОВОР

ЗА ВЪЗЛАГАНЕ НА ОБЩЕСТВЕНА ПОРЪЧКА

№1/03.05.2017 г.

Днес 03.05.2017 г. в гр. Ардино, между:

1.
ОБЩИНА АРДИНО, с Булстат: 000235750, със седалище и адрес на управление: гр. Ардино, ул „Бели Брези” № 31 представлявана от Ресми Мурад – кмет и Фатме Хаджисаид – главен счетоводител , наричана по-долу „Възложител“ , от една страна,  

2. ДЗЗД „Обеденение Хидросис – Стройнорм”, със седалище и адрес на управление:  гр. София, р-н Витоша, ж.к. София Парк, Търговска зона, сграда 16А, офис 0.1, Идентификационен номер / ЕИК: 176241250,  представлявано от Ангел Захариев - управител,  наричано по-долу „Изпълнител“, от друга страна, 

на основание чл. 112, ал. 1 от Закона за обществените поръчки и в изпълнение на Решение № 199 от 14.03.2017 г. на ВЪЗЛОЖИТЕЛЯ за определяне на изпълнител за обществена поръчка по чл. 20, ал. 1, т.1, б. „б" от ЗОП с предмет: „Изработване на инвестиционен проект във фаза работен проект за обект: „Реконструкция/рехабилитация на водопроводната мрежа на с. Жълтуша; общ. Ардино; област Кърджали и последващо осъществяване на авторски надзор при изпълнението на строително-монтажните работи”

се сключи настоящият договор, за следното:

РАЗДЕЛ І. ПРЕДМЕТ НА ДОГОВОРА

Чл.1 /1./ ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, при условията на настоящия договор, Техническата спецификация на ВЪЗЛОЖИТЕЛЯ (приложение №: 1 към настоящия договор), Техническото и Ценово предложение на ИЗПЪЛНИТЕЛЯ (приложение №: 2 и приложение №: 3 към настоящия договор) услуга с предмет: „Изработване на инвестиционен проект във фаза работен проект за обект: „Реконструкция/рехабилитация на водопроводната мрежа на с. Жълтуша; общ. Ардино; област Кърджали и последващо осъществяване на авторски надзор при изпълнението на строително-монтажните работи”, включително съдействие при съгласуване на проектите със съответните контролни органи в случаите, в които се изисква.

РАЗДЕЛ ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ ще заплати на ИЗПЪЛНИТЕЛЯ възнаграждение в размер на 80 000.00 лв. (осемдесет хиляди лева) без ДДС, съответно 96 000.00 лв. (деветдесет и шест хиляди лева) с ДДС, формирано както следва:

1. За Проектиране: 77 000.00 лв. (седемдесет и седем хиляди лева) без ДДС, съответно 92 400.00 лв. (деветдесет и две хиляди и четиристотин лева) с ДДС;

2. За упражняване на авторски надзор: 3 000.00 лв. (три хиляди лева) без ДДС, съответно 3 600.00 лв. (три хиляди и шестстотин лева) с ДДС;

2) Цената на договора по ал. 1 е окончателна и не подлежи на промяна, освен в следните случаи:

1. по приложимите случаи съгласно Закона за обществените поръчки 

или

1. при редуциране размера на възнаграждението по настоящия договор от финансиращия орган 

Чл. 3. (1). Възнаграждението по чл. 2, ал. 1 от настоящия договор се изплаща по следния ред:  

3.1.1. Авансово  плащане – в размер на 20% от цената по чл.2, ал.1, т.1 от договора след представяне на фактура. Авансовото плащане по договора се извършва в срок до 30 (тридесет) календарни дни след влизане в сила на договора и представяне на оригинална фактура от ИЗПЪЛНИТЕЛЯ.

3.1.2. Окончателно плащане на цената по чл.2, ал.1, т.1 от договора -  в размер на 80%  в срок до 30 календарни дни след изготвяне на инвестиционен проект във фаза „работен проект” представяне по проектни части от техническите спецификации, включително подробни количествени и количествено-стойностни сметки за видовете строително-монтажни работи (СМР), съгласно Наредба № 4 от 2001 г. за обхвата и съдържанието на инвестиционните проекти, в срок до 20 (двадесет) календарни дни след приемане на проекта с приемо – предавателен протокол и издадена фактура от ИЗПЪЛНИТЕЛЯ.

3.1.3. Заплащането на дължимото възнаграждение за авторски надзор, се извършва в 5-дневен срок след представяне на месечни отчети, пропорционално на изпълнените СМР, за действително вложеното време на обекта, одобрени от Възложителя и фактура в оригинал от Изпълнителя. 

 (2) Плащанията по чл. 3, ал. 1 се извършват в лева, с платежно нареждане чрез банков превод, по банкова сметка на ИЗПЪЛНИТЕЛЯ.

IBAN: BG45UNCR75271062812816
BIC: UNCRBGSF
Банка: Уникредит Булбанк АД
(3) Във фактурите, издавани от ИЗПЪЛНИТЕЛЯ, задължително се посочва текст указващ, че предоставените услуги (посочва се предметът на услугата). При липса на някой от изискуемите реквизити, ВЪЗЛОЖИТЕЛЯТ има право да откаже извършването на плащането до представяне на фактура, съответстваща на изискванията. В този случай, срокът за извършване на плащане към ИЗПЪЛНИТЕЛЯ започва да тече от датата на представяне на фактура, съответстваща на изискванията.

(4) Плащането се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай, ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 3 (три) работни дни, след като бъде уведомен за това. В този случай срокът за извършване на плащане към ИЗПЪЛНИТЕЛЯ започва да тече от датата на  която ВЪЗЛОЖИТЕЛЯТ получи правилно оформена фактура и/или поисканите разяснения, корекции и/или допълнителна информация.

 (5) ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ при промяна на банковата си сметка, седалище и адрес на управление или постоянен адрес в срок до 5 (пет) дни от промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(6) ИЗПЪЛНИТЕЛЯТ поддържа точно и систематизирано деловодство, както и пълна и точна счетоводна и друга отчетна документация за извършените услуги, позволяващо да се установи дали разходите са действително направени във връзка с изпълнението на договора.

(7) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на настоящия договор.

(8) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя. 

(9) В случай, че финансиращият орган одобри сума по-малка от посочената в чл. 2 от настоящия договор, Възложителят ще изплати на Изпълнителя възнаграждение само до размера до одобрените от финансиращия орган суми.

РАЗДЕЛ ІІІ. СРОК НА ДЕЙСТВИЕ

Чл. 4. Настоящият договор влиза в сила от датата на получаване  на Уведомително писмо от ИЗПЪЛНИТЕЛЯ за осигурено финансиране по договора. Срокът за изпълнение на задълженията по договора започва от датата на получаване на уведомителното писмо и приключва с въвеждане на обекта в експлоатация.

(1) Срокът за изготвяне на инвестиционния проект във фаза работен проект с подробни количествено-стойностни сметки по съответните части е 90 (деветдесет) календарни дни от датата на получаване на Уведомително писмо за осигурено финансиране и предаване на необходимите изходни данни за обекта, констатирано с двустранен протокол, съставен и подписан от представители на двете страни по договора и ще бъде окончателно определен съгласно предложението на участника, избран за изпълнител  до датата на предаването на изготвения проект в Община Ардино, за което се подписва приемателно - предавателен протокол между представители на Възложителя и Изпълнителя. Проекта се предават от изпълнителя на Възложителя в 5 /пет/ екземпляра на хартия и 2 /два/ на магнитен носител (CD) за разглеждане и приемане. Предаването на проектите се извършва в административната сграда на Община Ардино. 

(2) Срокът за осъществяване на авторски надзор е от датата на подписване на Протокол обр. 2 към Наредба №  3 за съставяне на актове и протоколи по време на строителството (ДВ бр. 72 от 2003 г.) за откриване на строителната площадка на обекта до завършване на строително-монтажните работи и въвеждане на обекта в експлоатация.

РАЗДЕЛ ІV. ПРАВА И ЗАДЪЛЖЕНИЯ НА СТРАНИТЕ

 Чл. 5. (1) ВЪЗЛОЖИТЕЛЯТ се задължава:

 1. Да заплати на ИЗПЪЛНИТЕЛЯ дължимото му по настоящия договор възнаграждение в указания срок;

2. Да предостави на разположение на ИЗПЪЛНИТЕЛЯ всички документи и данни необходими за изпълнение на предмета на настоящия договор; 

 3. Да осигурява необходимото административно и техническо съдействие за изпълнение на настоящия договор;

4. Да уведоми писмено ИЗПЪЛНИТЕЛЯ в предвидените в този договор случаи.

5. При поискване от ИЗПЪЛНИТЕЛЯ и със съдействието на ВЪЗЛОЖИТЕЛЯ да уточнява въпросите, свързани с извършването на услугите по този договор, в рамките на 2 работни дни.

6. По искане на ИЗПЪЛНИТЕЛЯ или по своя инициатива, да организира съвместни срещи между ИЗПЪЛНИТЕЛЯ и общинската администрация, отговорна за съгласуване и изпълнение на инвестиционния проект по въпроси, свързани с предмета на настоящия договор.

(2) ВЪЗЛОЖИТЕЛЯТ има право:

1. Да проверява изпълнението на този договор във всеки момент от изпълнението му относно качество, количества, стадии на изпълнение, технически параметри, по начин, незатрудняващ работата на ИЗПЪЛНИТЕЛЯ;

2. Да изиска от ИЗПЪЛНИТЕЛЯ да изпълнява в срок и без отклонения съответните дейности съгласно Техническото задание на обществената поръчка, както и да изисква от него информация за извършената работа във всеки един момент;

3. Да прави рекламации при установяване на некачествена работа, която не е в съответствие с Техническото задание и с техническото предложение на ИЗПЪЛНИТЕЛЯ, като при установяване на грешки и непълноти в инвестиционния проект, да изиска същите да бъдат отстранени от Изпълнителя без допълнително заплащане, в срок до 5 (пет) работни дни, считано от получаването на писмени предписания за поправки и допълнения.

4. Да получи неустойка в размера, определен в чл.13, ал. 1 от този договор при неизпълнение от страна на ИЗПЪЛНИТЕЛЯ на клаузи от договора. 

5.ВЪЗЛОЖИТЕЛЯТ гарантира конфиденциалност при използването на предоставените от ИЗПЪЛНИТЕЛЯ документи по договора, като не ги предоставя на трети лица, освен, ако тези трети лица имат законово основание за получаването на документите.

(3) ИЗПЪЛНИТЕЛЯТ има право:

1. Да получи уговореното възнаграждение съгласно чл. 2 и чл. 3 от настоящия договор;

2. Да иска от ВЪЗЛОЖИТЕЛЯ съдействие, информация и документи, необходими му за качественото извършване на дейностите по чл. 1 от настоящия договор;

3. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите по чл. 1.

(4) ИЗПЪЛНИТЕЛЯТ се задължава: 

1. Да извърши услугите качествено и в срок, според изискванията на ВЪЗЛОЖИТЕЛЯ, както и да изпълнява всичките му нареждания по предмета на договора.

2. Да разработи проекта в съответствие със заданието за проектиране на ВЪЗЛОЖИТЕЛЯ, срока за изпълнение и действащите нормативни разпоредби в Р. България.

3. Да организира и проведе всички необходими действия по съгласуване и одобряване на инвестиционния проект с цел получаване на разрешение за строеж. При констатиране на пропуски на представения за одобрение проект от компетентните органи, след писмено уведомяване от ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани същите за своя сметка в рамките на 5 работни дни от получаване на уведомлението.

4. Да извършва за своя сметка всички допълнително възникнали работи за проектиране, вследствие допуснати от него пропуски и грешки. Отстраняването на пропуските/грешките са за сметка на ИЗПЪЛНИТЕЛЯ и се извършат в рамките на 5 дни.

5. Да подържа точно и систематизирано деловодство, счетоводство и отчетност във връзка с извършваните дейности по чл. 1.

6.  Да положи необходимата грижа за качествено извършване на услугите по договора, като се стреми те да бъдат извършени по най-високите стандарти на професионална компетентност, етичност и почтеност.

7. Да не възлага изпълнението на услугите по този договор или на части от него на трети  лица.

8. Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

9. Изпълнителят не може да съобщава по никакъв повод на което и да е лице или организация поверителна информация, която му е предоставена или която е придобил по друг начин, нито да оповестява каквато и да е информация, свързана с препоръките, формулирани в процеса на извършване на услугите или в резултат от него. Освен това, не може да използва в ущърб на ВЪЗЛОЖИТЕЛЯ информация, която му е предоставена или е получил в резултат на извършени от него в процеса и за целите на изпълнението на договора проучвания, оценки и изследвания. 

10. Да действа лоялно и безпристрастно като доверен съветник на ВЪЗЛОЖИТЕЛЯ в съответствие с правилата на професионалната етика на професията, към която принадлежи и с необходимата дискретност. ИЗПЪЛНИТЕЛЯТ е длъжен да се въздържа от публични изявления относно характера на проекта и дейността, която извършва, ако не е изрично упълномощен от ВЪЗЛОЖИТЕЛЯ, както и от дейности, които влизат в противоречие със задълженията му по настоящия договор. ИЗПЪЛНИТЕЛЯТ не може да обвързва ВЪЗЛОЖИТЕЛЯ по какъвто и да е начин без предварително изрично съгласие от негова страна и е длъжен, когато това е необходимо, да декларира ясно това свое задължение пред трети страни. 

11. След изпълнението на договора да предаде на ВЪЗЛОЖИТЕЛЯ всички материали и документи, които са придобити, съставени или изготвени от него във връзка с дейностите в изпълнение на договора. ИЗПЪЛНИТЕЛЯТ може да задържи копия от тези документи и материали, но няма право да ги използва за цели, несвързани с договора без изричното писмено съгласие на ВЪЗЛОЖИТЕЛЯ.

12.Да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

13. ИЗПЪЛНИТЕЛЯТ носи отговорност за верността и законосъобразността на извършените от него услуги. 

РАЗДЕЛ V. НЕПРЕДВИДЕНИ ОБСТОЯТЕЛСТВА

Чл. 6. (1) Страните по настоящия договор не носят отговорност за неизпълнение на задълженията си при настъпването на непредвидени обстоятелства по смисъла на параграф 2, т. 27 от Допълнителните разпоредби на Закона за обществените поръчки. Срокът за изпълнение на задължението се продължава с периода, през който изпълнението е било спряно. Непредвиденото обстоятелство не засяга права или задължения на страните, които са възникнали и са били дължими преди настъпването му.

(2) Ако непреодолимата сила, съответно спирането по предходната алинея, продължи повече от 20 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

(3) Страната, която е засегната от непредвиденото обстоятелство, следва в 3-дневен срок след установяването му, да уведоми другата страна, както и да представи доказателства (съответните документи, издадени от компетентния орган) за появата, естеството и размера на събитието и оценка на неговите вероятни последици и продължителност. Засегнатата страна периодично предоставя последващи известия за начина, по който непредвиденото обстоятелство спира изпълнението на задълженията й, както и за степента на спиране. 

(4) В случаите на възпрепятстване на ИЗПЪЛНИТЕЛЯ поради непредвидено обстоятелство да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава;

(5) Страните не носят отговорност една спрямо друга по отношение на вреди, претърпени като последица от непредвиденото обстоятелство;

(6) През времето, когато изпълнението на задълженията на някоя от страните е възпрепятствано от непредвиденото обстоятелство, за което е дадено известие в съответствие с клаузите на настоящия договор и до отпадане действието му, страните предприемат всички необходими действия, за да избегнат или смекчат въздействието на събитието и доколкото е възможно, да продължат да изпълняват задълженията си по договора, които не са възпрепятствани от непредвиденото обстоятелство;

(7) Изпълнението на задълженията се възобновява след отпадане на събитията, довели до спирането му;

Чл. 7. Непредвидени обстоятелства (непреодолима сила) по смисъла на този договор са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия (параграф 2, т. 27 от Закона за обществените поръчки).

РАЗДЕЛ VІІ. НЕУСТОЙКИ

Чл. 8. (1) Ако ИЗПЪЛНИТЕЛЯТ не изпълни възложената услуга или част от нея, или изискванията за нея съгласно настоящия договор, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,10 % (нула цяло и десет процента) за всеки просрочен ден, но не повече от 10 % (десет процента) от дължимия размер на възнаграждението посочено в чл. 2.

(2). При забава в плащането, ВЪЗЛОЖИТЕЛЯТ дължи неустойка в размер на  0,10 % (нула цяло и десет процента) от дължимата сума за всеки ден закъснение, но не повече от 10 % (десет процента) от дължимия размер на възнаграждението посочено в   чл. 2. 

(3) За неизпълнението на други задължения по настоящия договор неизправната страна дължи на изправната неустойка в размер до 10 % (десет процента) от цената по договора посочена в чл. 2. Страната, която е понесла вреди от неизпълнението може да търси обезщетение и за по-големи вреди.

(4). При прекратяване на договора по чл. 12, ал. 1, т. 1, ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

 (5). При прекратяване на договора по чл. 12, ал. 1, т. 1, ВЪЗЛОЖИТЕЛЯТ дължи на ИЗПЪЛНИТЕЛЯ заплащане за извършената и не разплатена услуга.

РАЗДЕЛ VIII. НЕРЕДНОСТИ

Чл.9. (1) По смисъла на настоящия договор, нередност е всяко нарушение на разпоредба на европейското или националното законодателство, в резултат на извършено действие или пропуск на стопански субект, което оказва или би могло да окаже въздействие в ущърб на общинския бюджет на Европейските общности или държавния бюджет на България чрез неоправдан разход на средства.

(2) ИЗПЪЛНИТЕЛЯТ се задължава да следи и докладва за нередности при изпълнението на договора. 

(3) ВЪЗЛОЖИТЕЛЯТ има право да изисква от ИЗПЪЛНИТЕЛЯ всякаква информация, свързана с установени нередности и с извършени от ИЗПЪЛНИТЕЛЯ последващи действия в случаи на установена нередност.

Чл.11. (1) В случай на установена нередност, допусната от ИЗПЪЛНИТЕЛЯ, последният е длъжен да възстанови на ВЪЗЛОЖИТЕЛЯ всички неправомерно получени суми.

(2) В случаите по ал.1, ВЪЗЛОЖИТЕЛЯТ писмено уведомява ИЗПЪЛНИТЕЛЯ за подлежащите на възстановяване суми и определя срок за тяхното възстановяване.

(3) Подлежащите на връщане суми, включително преведени, но неусвоени средства за извършване на услугата – предмет на договора, суми по ал.1 на чл. 11 , както и натрупани лихви, глоби и неустойки, ако има такива следва да бъдат възстановени в срока по чл. 11, ал. 2 от договора от ИЗПЪЛНИТЕЛЯ на ВЪЗЛОЖИТЕЛЯ по следната банкова сметка:

Банка: „Търговска банка 1”
IBAN: BG33DEMI92403100055556
BIC: DEMIBGSF
РАЗДЕЛ IX. ПРЕКРАТЯВАНЕ НА ДОГОВОРА.

Чл. 10.  Настоящият договор може да бъде прекратен:

1. По взаимно съгласие между страните, изразено в писмена форма.

2. При виновно неизпълнение на задълженията на една от страните по договора с 15 (петнадесет) дневно писмено предизвестие от изправната до неизправната страна.

3. При констатирани нередности или възникнал конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;       


4. ВЪЗЛОЖИТЕЛЯ може едностранно да прекрати настоящия Договор чрез писмено предизвестие от 14 (четиринадесет) календарни дни, отправено до ИЗПЪЛНИТЕЛЯ, в случай, че по отношение на ИЗПЪЛНИТЕЛЯ бъде открито производство по несъстоятелност, бъде обявен в несъстоятелност, по отношение на него бъде открито производство по ликвидация. 

5. В случай, че в срок до 30.05.2017 г. Възложителят не осигури финансиране, договорът ще се счита прекратен по право, без страните да си дължат нищо.

РАЗДЕЛ Х. ИЗМЕНЕНИЕ НА ДОГОВОРА

Чл. 11. (1) Страните по договора не могат да го изменят.

(2) Изменение на договора се допуска по изключение:

1. когато в резултат на непреодолима сила и/или непредвидени обстоятелства се налага промяна в сроковете на договора. 

или 

2. в случаите по чл. 116 от Закона за обществените поръчки;

или

3. в случаите по чл. 2, ал. 2 от договора.

РАЗДЕЛ ХI. ЗАКЛЮЧИТЕЛНИ РАЗПОРЕДБИ

Чл. 12. (1) Нищожността на клауза от настоящия договор или на допълнително уговорени условия не води до нищожност на договора.

           (2) Страните ще решават споровете възникнали при или по повод изпълнението на настоящия договор, чрез водене на преговори, а при невъзможност за постигане на съгласие, същите ще бъдат отнесени пред компетентния съд на територията на Република България.

            (3) За неуредените в настоящия договор въпроси се прилагат разпоредбите на действащото българско законодателство.

Приложения:

1) Техническа спецификация на Възложителя – Приложение № 1;

2) Техническо предложение на Изпълнителя - Приложение № 2;

3) Ценово предложение на Изпълнителя - Приложение № 3;

        
Настоящия договор се състави в три еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ и влиза в сила от датата на подписването му.

Съгласувал  гл. юрисконсулт:_______п________ /Гьокчен Емин/

ВЪЗЛОЖИТЕЛ:            

         
    
ИЗПЪЛНИТЕЛ:

КМЕТ НА ОБЩИНАТА  



ДЗЗД „Обеденение Хидросис – Стройнорм” 

_______п________/Ресми Мурад/                            _______п________/Ангел Захариев/                                  

ГЛАВЕН СЧЕТОВОДИТЕЛ:

______п______/Фатме Хаджисаид/

_____________________________________________________________________

Република България, област Кърджали                                                                                     
гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg

